kardosdrur/scandi-wiki huggingface dataset:
Martin Rheinheimer

Martin Rheinheimer er en tysk historiker i Danmark (født 31.10.1960 i Reinbek ved Hamburg). Dr. phil. 1989, Dr. habil. 1998 fra Kiel Universitet. Siden 1999 lektor, siden 2007 professor i maritim og regionalhistorie ved Syddansk Universitet med tjenestested i Esbjerg, siden 2013 i Odense. 2006-2013 leder af Center for Maritime og Regionale Studier.
2016-2022 institutleder for Institut for Historie ved Syddansk Universitet. Sekretær (1992-2000), formand for redaktionsudvalget (siden 2004) og næstformand (siden 2008) for Arbeitskreis für Wirtschafts- und Sozialgeschichte Schleswig-Holsteins.

Han var oprindelig middelalderhistoriker, men skiftede omkring 1990 til nyere tids økonomi- og socialhistorie, især af Hertugdømmet Slesvig og tilgrænsende regioner i Holsten, Jylland og på Fyn. I sin forskning forbinder han kvalitative og kvantitative metoder. Siden årtusindskiftet har han forsket i Vadehavets økonomiske og sociale historie. Han har publiceret fem monografier, som tager deres mikrohistoriske udgangspunkt på øen Amrum. Mens de første tre bøger tog udgangspunkt i biografier, udkom i 2016 en stor strukturhistorie af det maritime samfund på øen.

Han har desuden udgivet tre fotobøger om  de danske kyster, især den jyske vestkyst. I bogen Bunkers. Atlantvoldens perspektiver i Danmark (2014) forbinder han fotografi og historie.

Historiske publikationer (uddrag) 
 Martin Rheinheimer: Das Kreuzfahrerfürstentum Galiläa. Frankfurt am Main/Bern/New York/Paris 1990. X, 299 s. 
 Martin Rheinheimer: Die Dorfordnungen im Herzogtum Schleswig. Dorf und Obrigkeit in der Frühen Neuzeit. Stuttgart 1999. 2 bind, XIII, 347; XVIII, 1017 s. 
 Martin Rheinheimer: Arme, Bettler und Vaganten. Überleben in der Not 1450-1850. Frankfurt am Main 2000. 252 s. 
 Martin Rheinheimer: Der fremde Sohn. Hark Olufs' Wiederkehr aus der Sklaverei. Neumünster 2001. 229 s. 
 Martin Rheinheimer: Der Kojenmann. Mensch und Natur im Wattenmeer 1860-1900. Neumünster 2007. 292 s.
 Martin Rheinheimer: Geschlechterreihen der Insel Amrum 1694-1918. Amrum 2010. 390 s.
 Martin Rheinheimer: Unter Sklaven und Piraten. Die abenteuerliche Geschichte des Amrumer Kapitäns Hark Nickelsen. Amrum 2010. 80 s.
 Martin Rheinheimer: Die Insel und das Meer. Seefahrt und Gesellschaft auf Amrum 1700-1860. Stuttgart 2016. 578 s.
 Martin Rheinheimer: Ipke und Angens. Die Welt eines nordfriesischen Schiffers und seiner Frau (1787-1801). Stuttgart 2016. 161 s.

Fotobøger 
 Martin Rheinheimer: Hvor havet ender. Billeder fra den jyske vestkyst. Esbjerg 2003. 128 s. 
 Martin Rheinheimer: Jütlands Westküste. Eine Bildreise / Jyllands vestkyst. En billedrejse. Neumünster 2005. 96 s.
 Lulu Anne Hansen / Martin Rheinheimer (red.): Bunkers. Atlantvoldens perspektiver i Danmark. Odense: Syddansk Universitetsforlag 2014. 350 s.
Martin Rheinheimer: Eventyrets kyster. Billeder fra hav og strand. Esbjerg 2018. 131 s.

Reference 

Fotografer fra Danmark
Historikere fra Danmark
Historikere fra Tyskland
Ansatte ved Syddansk Universitet
Fotografer fra Tyskland
Dansksprogede forfattere fra Danmark
Brændpunkt

Brændpunkt har flere betydninger:

 Brændpunkt (geometri) – et brændpunkt i en af de fire keglesnit. 
 Brændpunkt (optik) – et brændpunkt i et optisk system.
 urocenter – et sted med store sociale og/eller politiske spændinger kaldes et brændpunkt.

Se også 
 Brændvidde
Urocenter

Et brændpunkt kan også være et urocenter et sted (i geopolitisk forstand) med store sociale og/eller politiske spændinger. I et brændpunkt er der en særlig stor risiko for optøjer og i værste fald krig.

Enkelte steder har op gennem historien flere gange været brændpunkter. Det gælder fx Balkan, hvor der i det 20. århundrede var flere krige: 1. Balkankrig, 2. Balkankrig, Krigen i Bosnien-Hercegovina.

International politik
Stemmeværk

Et stemmeværk er en dæmning beregnet til at opmagasinere og kontrollere tilførslen af vand til den nedenstrøms del af et vandløb. Der sker ved at vandet holdes tilbage indtil stemmeværkets overkant (krone) nås og overløbet sætter ind.

Stemmeværket kan være forsynet med en port til regulering af vandstand og gennemstrømning, og kan være forbundet med en vandmølle, en vandturbine til produktion af elektricitet og en faunapassage, fx en fisketrappe.

Stemmeværket tjener også til at forhindre, at vandstanden i vandløbet under tørke bliver for lav til sejlads og til fiskenes vandring. Det kan også regulere transporten af sediment samt slitagen på brinken og den naturlige ændring i vandløbet, ligesom det kan være nyttigt for opsamlingen af vand til vandforsyning og til etablering af en menneskeskabt sø.

Se også
Dæmning
Ansager Stemmeværk
Thames Barrier

 
Bygninger, konstruktioner og anlæg
Vand

gd:Caraidh
Meaghan Jette Martin

Meaghan Jette Martin (født 17. februar 1992 i Las Vegas, Nevada) er en amerikansk skuespiller og sanger som er bedst kendt for sin rolle som Tess Tyler i Disney Channels Camp Rock.

Filmografi

Films

Tv

Teater

Hosting

Voice Over

References

Eksterne henvisninger 

 Official Website
 
 
 Camp Rock Video Lifts Disney.com, Broadcasting & Cable
 Meaghan Jette Martin Tribute : MeaghanJetteMartin.ORG – Meaghan ... 
 MEAGHAN JETTE MARTIN SOURCE| The Official Fansite! 

Skuespillere fra USA
Sangere fra USA
Personer fra Nevada
Slots Bjergby

Slots Bjergby er en lille by i Slots Bjergby Sogn på Sydvestsjælland med .
Byen ligger i Slagelse Kommune i Region Sjælland.

Byen har en skole "Hashøjskolen" med ca. 130 elever (2019). Slots Bjergby forsamlingshus, Slotsbjergbyvej 42, er bygget og indviet i 1922 og fungerer stadig som forsamlingshus. Bjergbyparken, Hashøjvej 7, Slots Bjergby er et boligtilbud til ældre. Det blev indviet som alderdomshjem i 1955. Det blev udvidet i 1971 og igen i 2003.

Historie 

Slots Bjergby blev formodentlig grundlagt i den sene vikingetid og kaldt Bjergby, fordi den lå højt.

Da Antvorskov Kloster blev grundlagt i 1164 af Johannitterordenen, ændrede byen navn til Munke Bjergby. Efter, at Antvorskov blev en del af de kongelige godser ved reformationen i 1536, ændrede byen navn Slots Bjergby.

Slots Bjergby bestod 1682 af 24 gårde og 6 huse med jord. Det samlede dyrkede areal udgjorde 1.010,5 tønder land skyldsat til 245,43 tønder hartkorn. Dyrkningsformen var trevangsbrug.

Byen er vokset til dobbelt størrelse, da der i 1990'erne kom gang i byggeri. Indtil 2007 lå den i Hashøj Kommune , hvorefter den nu administrativt hører under Slagelse.

Galleri

Litteratur 
 Karl-Erik Frandsen: Vang og tægt. Studier over dyrkningssystemer og agrarstrukturer i Danmarks landsbyer 1682-83 (Bygd 1983), 
 Henrik Pedersen: De danske Landbrug fremstillet paa Grundlag af Forarbejderne til Christian V.s Matrikel 1688. Udgivet efter hans Død paa Bekostning af Carlsbergfondet (København MCMXXVIII; Reprotryk for Landbohistorisk Selskab, København 1975),

Noter 

Byer i Slagelse Kommune
Tsévié

Tsévié er en by i det sydlige Togo, beliggende cirka 30 kilometer nord for hovedstaden Lomé. Byen har (pr. 2008) et indbyggertal på cirka 62.000. 

Den togolesiske regering har planer om, at Togos næste internationale lufthavn skal ligge nær Tsévie. Projektet ventes iflg. den togolesiske regering at starte i 2020.

Byer i Togo
Kpalimé

Kpalimé (udtales Palimé, der er et halvstumt K) er en by i det sydlige Togo, og en del af Præfektoratet Kloto, ca. 125 km, nordvest for hovedstaden Lomé, med et indbyggertal på cirka 90.000. Byen er placeret tæt ved grænsen til nabolandet Ghana, grænseovergangen er i retning af Womé, men kræver visum til passage, som opnås ved Ghanas ambassade i nabolaget Kodomé, i Lomé, grænseovergangen Lomé/Afflao, tilbyder visa ved ankomst, men er meget travl.

Kpalimé er en levende lille by med masser af spisesteder, hoteller og andre overnatningsmuligheder. Der er en del seværdigheder i og omkring byen, og naturen er meget frodig, med både jungle samt flad bush. Der er to markeder, men det gamle i midtbyen er det ældste og stadigt det mest brugte. Der er en del ældre bygninger fra den tyske kolonitid tilbage fra 1920'erne.

Der er et præfektorat, et borgmesterkontor, en politistation, et stort og relativt nybygget storfængsel samt en mindre militærbase i byen.

Kunst og kultur 
Byen er bl.a. kendt som værende Togos hovedstad for kunst og kultur. Den rummer Centre artisanal de Kpalimé, som er en skole et værk/værested for håndarbejdere, skulptur-, keramik-, batik- og billedkunstnere, og der er mange små atelierer og gallerier i og omkring byen.

Erhverv 
Der dyrkes både kaffe og kakao i og omkring Kpalimé, og der leveres en ikke uvæsentlig del af disse afgrøder til eksportvirksomheder fra området. Ydermere er området kendt for alle de friske frugter, samt rodfrugter, som man kan finde på markeder i bl.a. Lomé.

Kildeangivelser

Eksterne henvisninger 

Byer i Togo
Vindmøllepark

En vindmøllepark er en gruppe forbundne vindmøller opstillet på samme lokalitet til produktion af elektricitet.
Danmarks vindkraftkapacitet var i 2006 på 3.136 MW nok til at dække mere end halvdelen af landets el-forbrug, alt afhængig af hvordan vinden blæser. Horns Rev Havmøllepark var ved sin indvielse i 2002 en af verdens største vindmølleparker med en effekt på 160 MW, men efterfølgende er der bygget langt større parker som for eksempel Kriegers Flak på 600 MW eller Vineyard Wind på 1000 MW.

Nogle vindmølleparker

Danmark 
Mølleparker på land
 Overgaard 152 MW (2022)
 Nørhede-Hjortmose 77 MW (+15 MW solceller)
 Thorup, 77 MW
 Vindmølleparken Nørrekær Enge, 30 MW
 15 MW Ved Lyngdrup (Nordjylland)

Havmølleparker
 Anholt Havmøllepark, 400 MW (Danmarks største vindmøllepark)
 Horns Rev Havmøllepark, 160 MW (vest for Esbjerg)
 Horns Rev 2, 209 MW (vest for Esbjerg)
 Horns Rev 3, 406 MW (første vindmølle tilsluttet elnettet 23. december 2018)
 Middelgrundens Vindmøllepark, 35 MW (København)
 Rødsand Havmøllepark, 165+215 MW (syd for Lolland)
 Tunø Knob, 5 MW (Havmøllepark fra 1995, nordøst for Tunø)
 Kriegers Flak, 600 MW med søkabel til Tyskland
 Vesterhav Syd, 170 MW havvindmøllepark under etablering

England 
 London Array
 Thanet Vindmøllepark
 Lincs i den britiske del af Nordsøen

Estland 
 i Paldiski

USA 
 Roscoe Vindmøllepark
 Vineyard Wind

Norge 
 Hitra Vindpark i Hitra
 Smøla vindmøllepark i Smøla

Tyskland 
 i Jöhstadt
 Butendiek

Sverige 
 Lillgrund Vindmøllepark

Verdens største havvindmølleparker 
Idriftsatte havvindmølleparker med en kapacitet på minimum 100 megawatt nominal effekt, se update på Lists of wind farms.

Eksterne links 
  List of offshore wind farms in Denmark

Referencer
Nicole Cooke

Nicole Denise Cooke (født 13. april 1983) er en britisk cykelrytter. I 2008 blev hun både olympisk mester og verdensmester på landevej. I 2004 vandt hun Giro d'Italia Femminile.

Eksterne links 

 Officielle side

Kvindelige cykelryttere fra Storbritannien
Cykelryttere ved sommer-OL 2004
Cykelryttere ved sommer-OL 2008
Cykelryttere ved sommer-OL 2012
Deltagere for Storbritannien ved sommer-OL 2004
Deltagere for Storbritannien ved sommer-OL 2008
Deltagere for Storbritannien ved sommer-OL 2012
Olympiske mestre fra Storbritannien
Medaljevindere ved sommer-OL 2008
Astrup (Ringkøbing-Skjern Kommune)

Astrup er en by i Vestjylland med , beliggende 10 km syd for Videbæk, 16 km øst for Lem, 28 km sydøst for Ringkøbing og 11 km nordøst for Skjern. Byen hører til Ringkøbing-Skjern Kommune og ligger i Region Midtjylland. I 1970-2006 hørte byen til Skjern Kommune.

Astrup hører til Faster Sogn og er sognets eneste by. Faster Kirke ligger i landsbyen Faster 2 km syd for Astrup.

Genforeningssten 
Faster Sogn har en sten til minde om Genforeningen i 1920. Den står ved vejkrydset i Faster og blev afsløret i forsommeren 1921. Der har i sognet været endnu en genforeningssten, som stod ved Slumstrupvej 5 på Faster Mark. Den blev i 2019 flyttet til Birkager Alle 16 i Skjern.

Faciliteter 
 Faster Skole er en folkeskole med 99 elever, fordelt på 0.-6. klassetrin i ét spor. Efter 6. klasse kan eleverne komme på Kirkeskolen i Skjern. SFO'en har ca. 35 elever.
 Ved siden af skolen ligger daginstitutionen Mariehønen, der er en idrætsbørnehave med ca. 30 børn. 1.april 2018 åbnede Mariehønen også en vuggestue, der har plads til 12 børn.
 "Aktivitetshuset" blev opført i 2004. Det er bygget sammen med skolen og bruges især af dens elever, men borgerne kan også leje de to mødelokaler, hallen med 3 badmintonbaner og skolens gymnastiksal.
 Der er forsamlingshus både i Astrup og Faster.

Købmand 
Byen har haft både brugsforening og købmand, men de fusionerede i 1992. 400 af egnens borgere dannede et selskab og skød penge i den nye købmandsforretning. Den flyttede i 2009 ind i det gamle Faster Andelsmejeri, der var blevet renoveret. Forretningen fylder det meste af stueetagen, og på 1. sal er der flere mindre virksomheder. Købmandsforretningen havde i 2018 en omsætning på 10,2 mio. kroner, og der var 11 personer på lønningslisten.

Købmanden har bl.a. udlejning af skinnecykler på Skjern-Videbæk banen.

Faster Andelskasse 
Faster Andelskasse i Astrup blev stiftet i 1919 og har modstået alle opfordringer til at blive opslugt af Danske Andelskassers Bank. Andelskassen har 11 ansatte, heraf 2 i Lem-afdelingen, der blev oprettet i 2017.

I december 2019 blev Faster Andelskasse lagt sammen med Andelskassen Oikos, der havde hovedsæde i København og afdeling i Aarhus.

Historie 
På det høje målebordsblad fra 1800-tallet findes kun et vejkryds og to høje (Aalehøje) der hvor Astrup opstod. I 1906 havde Astrup pogeskole, kro og mølle, mens skole og andelsmejeri lå ved kirken. På det lave målebordsblad fra 1900-tallet ses desuden begge forsamlingshuse.

Noter

Eksterne kilder/henvisninger 

 Faster Sogns hjemmeside
 Faster Andelskasses jubilæumsskrift 2019
 Byggegrunde til salg i Ringkøbing-Skjern Kommune: Astrup
 SDFE kortviser: Høje målebordsblade 1842-1899 og lave målebordsblade 1901-1971

Byer i Ringkøbing-Skjern Kommune
Byer og bydele med genforeningssten
Modtagestation

Modtagestationer findes i alle landsdele, og er som regel drevet som et fælleskommunalt selskab. De løser opgaven med indsamling af farligt affald fra husstande, institutioner og erhvervslivet på den miljømæssige og økonomiske mest hensigtsmæssige måde. Der er alle steder en meget stor viden om transportregler, emballering og behandling af farligt affald. De fleste modtagestationer har affaldkonsulenter, som uden beregning hjælper f.eks. autoværksteder og genbrugspladser med at få styr på det farlige affald; det kunne være spildolie, maling, spraydåser, oliefiltre, og aftørringsklude med rester af farligt affald.

Affald
Beredskabsforbundet

Beredskabsforbundet er en selvejende landsdækkende organisation for alle frivillige i redningsberedskaberne som er organiseret under Beredskabsstyrelsen, de kommunale beredskaber eller direkte i kommuner. Beredskabsforbundet har til formål at samle de frivillige samt medvirke til at højne den danske befolknings viden og forståelse for beredskabstanken generelt, lokalt og personligt.

Beredskabsforbundet 
 
Der er ca 6.200 medlemmer i Beredskabsforbundet i 2018, og de arbejder som frivillige i det kommunale redningsberedskab (Brandvæsnerne), i det statslige redningsberedskab (Beredskabsstyrelsen) og/eller i Beredskabsforbundet. Alle arbejder ulønnet, pånær de ansatte i Landssekretaritatet, hvoraf de fleste er konsulenter, der direkte støtter det frivillige arbejde. I spidsen for Beredskabsforbundet står forbundets præsident. Beredskabsforbundets valgte præsident er medlem af Folketinget for Socialdemokratiet,  Jan Johansen 

Beredskabsforbundet modtager hvert år midler på Finansloven til løsning af Beredskabsforbundets faste opgaver, og midler til de særlige projekter Beredskabsforbundet også løser. Bevillingen til Beredskabsforbundets aktiviteter er i 2018 på i alt 14,5 millioner kroner.
Hendes Majestæt Dronning Margrethe er protektor for Beredskabsforbundet.

Beredskabsforbundets Hæderstegn 
Spørgsmålet om et civilforsvarshæderstegn blev første gang rejst i et brev af 8. oktober 1953 til Civilforsvarsstyrelsen fra Foreningen af Politimestre i Danmark. Politimestrene ønskede, at privatpersoner, der havde ydet politiet en meget væsentlig bistand - f.eks. under udarbejdelsen af evakueringsplaner - kunne få en medalje.

Civilforsvarsstyrelsen overdrog opgaven til Civilforsvars-Forbundet (CFF) under henvisning til, at den svenske søsterorganisation havde sådan et hæderstegn.

I 1956 blev bestemmelserne for Civilforsvars-Forbundets hæderstegn tiltrådt først af Indenrigsministeriet og senere af Kongen. Civilforsvars-Forbundets hæderstegn blev indstiftet den 30. november 1956.

Den første tildeling fandt sted på hofjægermester Torben Foss' fødselsdag den 17. juni 1957 som et særligt minde om hans store indsats som stifter og præsident for Dansk Luftværnsforening og Civilforsvars-Forbundet fra 1938 til 1952.

Tildeling
Beredskabsforbundets Hæderstegn, der tildeles af Beredskabsforbundets præsident efter vedtagelse af dets landsledelse, kan tildeles:

1) Personer, som gennem længere tid har udført anerkendelsesværdigt arbejde inden for Beredskabsforbundets arbejdsområde.

2) Personer, som på anden måde i særlig grad har gjort sig fortjent ved deres virke for redningsberedskabssagen i Danmark. 

3) Det kan endvidere i særlige tilfælde tildeles andre personer, der har gjort en indsats af betydning for redningsberedskabssagen.

Kilder og henvisninger

 Beredskab.dk: Beredskabsforbundet: Forebyggelse, førstehjælp, frivillig og forbund 

Foreninger fra Danmark
Førstehjælp
Forebyggelse
Robust Borger
Forbundet
Beredskabstjenester
Humanitær organisation
MQ-9 Reaper

MQ-9 Reaper (), oprindeligt RQ-9 Predator B, er en drone (UAV) udviklet af General Atomics Aeronautical Systems til brug for United States Air Force, United States Navy og Royal Air Force. MQ-9 er den første offensive (Engelsk:hunter-killer) UAV, designet til langvarig overvågning fra stor højde.
MQ-9 er et større og mere dueligt fly end den tidligere MQ-1 Predator, men bruger de samme jordbaserede systemer til styring. MQ-9 har en 950 hk turboprop motor, langt mere kraftfuld en Predator'ens 119 hk stempelmotor. Effekt-forøgelsen gør Reaper'en i stand til at bære 15 gange større våbenlast og flyve tre gange så hurtigt som MQ-1.
Pensioneret U.S. Air Force stabschef, general T. Michael Moseley udtalte: "Vi har bevæget os fra at bruge droner til primært efterretnings- og overvågningsopgaver før Irakkrigen, og har med Reaper'en fået en ægte ”hunter-killer”."

Den 2. oktober 2017 bekræftede U.S. Central Command, at en MQ-9 Reaper var blevet skudt ned over Yemen. Den blev formodentlig skudt ned med et skulderbåret jord-til-luft missil.

Specifikationer 
Der eksisterer flere forskellige udgaver af RQ-9/MQ-9; disse tal er blot indikationer.

Generel karakteristik
 Producent: General Atomics Aeronautical Systems Incorporated
 Landingsmåde: landingsbane
 Startmåde: startbane
 Motor: Honeywell TP331-10 turbopropmotor, 670 kW.
 Brændstofskapacitet: 1.300 kg.
 Længde: 11 m.
 Vingefang: 20 m.
 Vægt: 1.676 kg tom; 4760 kg maks. 

Præstationer
 Tophøjde: 15 km
 Operationel højde: 7,5 km
 Flyvetid: 16-28 timer
 Rækkevidde: 5.926 km
 Lasteevne: 1.900 kg
 Tophastighed: 400 km/t
 Marchhastighed: 160 km/t

Bevæbning
 6 ophæng under vingerne kan bære en last på 680 kg på hvert af de to inderste ophæng, 230-270 kg på de to mellemste ophæng og 68-91 kg på de yderste ophæng.
 op til 14 AGM-114 Hellfire luft til jord-missiler kan medbringes, eller fire Hellfire-missiler og to 500 lbs (227 kg) GBU-12 Paveway II laserstyrede bomber. Med tiden kommer den også til at kunne medbringe JDAM (satellitstyrede bomber) såvel som AIM 9X Sidewinder luft til luft-missiler.

Pris
 Enheds-pris (afhængig af konfigurationen) : $ 8 millioner (ca. 42 mio. DKr.)

Kontroversiel brug 
I Pakistan har flere droner været brugt i 2008, og det kulminerede i september 2008, med et anspændt forhold mellem USA og Pakistan til følge:
 Daande Darpkhel-luftangrebet, 8 . september 2008
 Miranshah-luftangrebet, 12.september 2008
 Baghar Cheena-luftangrebet, 17. september 2008

Noter 

UAV og droner
Unterleinleiter

Unterleinleiter er en kommune i Landkreis Forchheim i Regierungsbezirk Oberfranken i den tyske delstat Bayern. Den er en del af Verwaltungsgemeinschaft Ebermannstadt.

Geografi 
Kommunen ligger i den vestlige del af Fränkischen Schweiz.

Til kommunen hører ud over Unterleinleiter også landsbyen Dürrbrunn.

Nabokommuner 
Nabokommuner er (med uret fra nord): Heiligenstadt in Oberfranken, Wiesenttal, Ebermannstadt, Eggolsheim

Fränkische Schweiz
Thylakoid

Tylakoider er membran-afgrænsede afdelinger inden i cyanobakterierne og grønkornene hos de grønne planter. Det er inde i dem, at den lyskrævende fase af fotosyntesen foregår. Selve ordet "tylakoid" kommer af græsk thylakos = "sæk". Tylakoider består af en tylakoid membran, der omgiver et tylakoidt lumen. Tylakoider i grønkorn danner ofte stakke, der kaldes grana (ental: granum). Grana kommer af latin "stakke af mønter". Disse grana er forbundne via intergrana eller stroma-tylakoider, der samler granumstakkene til én samarbejdende del af grønkornet.

Fotosyntese
Sikasso

Sikasso er en by i det sydlige Mali, der med et indbyggertal på cirka 130.000 er landets næststørste. Byen ligger ca. 375 kilometer sydøst for hovedstaden Bamako i regionen af samme navn og tæt ved grænserne til både Elfenbenskysten og Burkina Faso.

Eksterne henvisninger 

Byer i Mali
Ségou

Ségou er en by i det sydlige Mali, der med et indbyggertal på cirka 100.000 er landets tredjestørste. Byen ligger i regionen Ségou ca. 235 kilometer nordøst for hovedstaden Bamako.

Byer i Mali
Mopti

Mopti er en by i det centrale Mali, med et indbyggertal på cirka 118.000. Byen ligger ved Nigerflodens bred, ca. 650 kilometer nordøst for hovedstaden Bamako.

Eksterne henvisninger 

Byer i Mali
Gao (by i Mali)

Gao er en by i det østlige Mali, beliggende ved Nigerflodens bred. Byen har (pr. 2005) et indbyggertal på ca. 58.000. Gao blev grundlagt i 600-tallet og var tidligere hovedstad i Songhai-Imperiet.

Eksterne henvisninger 

Byer i Mali
Kayes

Kayes er en by i det vestlige Mali, med et indbyggertal på cirka 100.000. Byen ligger ca. 510 kilometer vest for hovedstaden Bamako og tæt ved grænsen til Senegal.

Byer i Mali
Weilersbach (Oberfranken)

Weilersbach er en kommune i Landkreis Forchheim i Regierungsbezirk Oberfranken i den tyske delstat Bayern. Den er en del af Verwaltungsgemeinschaft Kirchehrenbach.

Geografi 
I Weilersbach er der de to landsbyer
 Weilersbach
 Reifenberg

Nabokommuner 

Nabokommuner er (med uret fra nord): Ebermannstadt, Pretzfeld, Kirchehrenbach, Forchheim, Eggolsheim

Eksterne henvisninger 

 Om kommunen og dens historie
Tagteam

I wrestling består et tagteam (eller tag team) af to wrestlere, der arbejder sammen som et hold. Ofte er de gode venner og samarbejder som regel udelukkende med hinanden, men der er også mange tilfælde, hvor wrestlerne er typiske single-wrestlere, der blot har teamet op for en enkelt kamp. Tagteamet kæmper som regel mod et andet tagteam, men der er også set "handikap-kampe", hvor holdet møder én, tre eller flere wrestlere. Eksempelvis mødte André the Giant af og til et tagteam.

Wrestling
Koulikoro

Koulikoro er en by i det sydlige Mali, beliggende på Nigerflodens bred, 59 kilometer nordøst for hovedstaden Bamako. Byen har et indbyggertal på cirka 118.000.

Kilder

Eksterne henvisninger 

Byer i Mali
Forbøn

Forbøn er at bede for andre end sig selv. En person der beder for en anden eller noget andet end sig selv betegnes som en forbeder. 

Forbøn har en stor rolle i mange af verdens religioner, herunder også kristendommen. Forbønnen findes både i de protestantiske kirker, den katolske kirke og den ortodokse kirke; i den ortodokse kirke kaldes forbøn for ekteni. Tanken med bønnen er et forsøg på at ændre noget i den usynlige verden, som derefter vil vise sig i den synlige. Trods forbønnens store udbredelse blandt mange forskellige religioner og trosretninger, er der intet empirisk bevis for at forbøn virker; et studie af hjertepatienter har endda fundet, at hvis patienten vidste, at der blev bedt for ham eller hende, havde patienten en marginalt højere tendens til komplikationer efter operationen.

Forbøn omtales flere steder i Biblen, f.eks. i Paulus' breve:

Kilder 

Trosliv